ભારતીય ક્રિકેટમાં નવાબ ઓફ પટૌડી સિનીયર અને મનસૂર અલી ખાન પટૌડીનું પ્રદાન અપ્રતિમ છે. 1971માં જ્યારે નવાબો અને રાજાઓના સાલીયાણા બંધ કરવામાં આવ્યા અને તેમના પરથી રોયલ હાઇનેસ પ્રકારના લેબલ દૂર કરવામાં આવ્યા ત્યારે મનસૂર અલી ખાન પટૌડી, દિલ્હી નજીક આવેલા નાનકડા સ્ટેટ પટૌડીના છેલ્લા નવાબ હતા. સૈફ અલી ખાને પોતાના દાદા અને પિતા કરતા પોતાની માતા શર્મિલા ટાગોરની કારકિર્દી પસંદ કરી અને બોલિવુડમાં એક્ટિંગ શરુ કરી અને એમ કહી શકાય કે તે ઠીકઠીક લોકપ્રિય થયો છે.